MT
21.11.2022
Il-Ġurnal Uffiċjali tal-Unjoni Ewropea
C 441/11
u għalhekk, għandu jiġi interpretat fis-sens li d-dispożizzjoni nazzjonali prevista fl-Artikolu 5-bis, Digriet-liġi tal-24 ta’ Jannar 2012, Nru 1 (kif emendat bil-Liġi ta’ konverżjoni tal-24 ta’ Marzu 2012, Nru 27) – li żiedet mal-Artikolu 10 tal-Liġi 287/1990 il-paragrafi 7-ter u 7-quater, tmur kontra d-dritt tal-Unjoni fit-termini msemmija iktar ’il fuq?
(1) (2)
ĠU Edizzjoni Speċjali bil-Malti: Kapitolu 8, Vol.
2, p. 205.
ĠU 2019, L 11, p. 3
Appell ippreżentat fil-25 ta’ Awwissu 2022 minn LSEGH (Luxembourg) Ltd, London Stock Exchange Group Holdings (Italy) Ltd mis-sentenza mogħtija mill-Qorti Ġenerali (It-Tieni Awla Estiża) fit-8 ta’ Ġunju 2022 fil-Kawżi magħquda T-363/19 u T-456/19, Ir-Renju Unit u ITV vs Il-Kummissjoni (Kawża C-564/22 P) (2022/C 441/15) Lingwa tal-kawża: l-Ingliż Partijiet Appellanti: LSEGH (Luxembourg) Ltd, London Stock Exchange Group Holdings (Italy) Ltd (rappreżentanti: A. von Bonin, Rechtsanwalt, O.W. Brouwer u A. Pliego Selie, advocaten) Partijiet oħra fil-proċedura: Il-Kummissjoni Ewropeja, Ir-Renju Unit tal-Gran Brittanja u l-Irlanda ta’ Fuq, ITV plc
Talbiet L-appellanti jitolbu li l-Qorti tal-Ġustizzja jogħġobha: — tannulla s-sentenza appellata fl-intier tagħha; — tagħti d-deċiżjoni finali u tannulla d-Deċiżjoni tal-Kummissjoni (UE) 2019/1352 tat-2 ta’ April 2019 dwar l-Għajnuna mill-Istat SA.44896 implimentata mir-Renju Unit dwar l-Eżenzjoni mill-Finanzjament tal-Gruppi ta’ CFC (1) (iktar ’il quddiem id-“deċiżjoni kkontestata”); — sussidjarjament, tibgħat lura l-kawża quddiem il-Qorti Ġenerali sabiex tagħti d-deċiżjoni skont is-sentenza tal-Qorti tal-Ġustizzja; u — tikkundanna lill-Kummissjoni għall-ispejjeż ta’ dawn il-proċeduri u għal dawk quddiem il-Qorti Ġenerali, inklużi l-ispejjeż ta’ kwalunkwe parti intervenjenti.
Aggravji u argumenti prinċipali Insostenn tal-appell tagħhom, l-appellanti jinvokaw ħames aggravji: L-ewwel, il-Qorti Ġenerali wettqet żball ta’ liġi meta żnaturat il-leġiżlazzjoni nazzjonali u ma kkunsidratx provi fl-identifikazzjoni tas-sistema ta’ referenza bħala r-regoli tar-Renju Unit dwar iċ-CFC (kumpanniji kkontrollati minn barra l-pajjiż) fil-Parti 9A tat-Taxation (International and Other Provisions) Act 2010 (il-Liġi tal-2010 dwar it-Tassazzjoni (Dispożizzjonijiet Internazzjonali u Dispożizzjonijiet Oħra)), (iktar ’il quddiem it-“TIOPA”), minflok is-sistema ta’ tassazzjoni korporattiva tar-Renju Unit li huma jiffurmaw parti inseparabbli minnha.
It-tieni, anki fil-każ li s-sistema ta’ referenza hija kkostitwita mir-regoli tar-Renju Unit dwar iċ-CFC, il-Qorti Ġenerali wettqet żball ta’ liġi fl-identifikazzjoni tal-għan tas-sistema ta’ referenza, u konsegwentement wettqet żball fl-identifikazzjoni tad-dispożizzjonijiet fil-Kapitolu 5 tar-regoli tar-Renju Unit dwar iċ-CFC bħala li jiddeterminaw it-tassazzjoni “normali” ta’ profitti finanzjarji mhux kummerċjali b’tali mod li l-“eżenzjoni mill-finanzjament tal-gruppi” fil-Kapitolu 9 tal-Parti 9A tat-TIOPA tagħti “vantaġġ”.
It-tielet, il-Qorti Ġenerali wettqet żball ta’ liġi fir-rigward tal-konstatazzjoni ta’ vantaġġ selettiv.
B’mod partikolari, il-Qorti Ġenerali wettqet żball ta’ liġi peress li kkonkludiet b’mod żbaljat li operaturi ekonomiċi, li setgħu jibbenefikaw mill-“eżenzjoni mill-finanzjament tal-gruppi” fil-Kapitolu 9 tal-Parti 9A tat-TIOPA, kienu jinsabu f’sitwazzjoni legali u fattwali paragunabbli għal dik ta’ kumpanniji, li ma kinux fl-istess sitwazzjoni.